Rīgā

|  |  |  |  |
| --- | --- | --- | --- |
|  | 12.10.2021 | Nr. | 12/A-21/5379 |
|  |  |  |  |
| Uz | 06.10.2021 | Nr. | vss-706 |

|  |
| --- |
| **Izglītības un zinātnes ministrijai**Informācijai:**Centrālajai finanšu** **un līgumu aģentūrai** |

|  |
| --- |
| *Atzinums par precizēto Ministru kabineta noteikumu projektu “Grozījumi Ministru kabineta 2016.gada 24.maija noteikumos Nr.323 “Darbības programmas “Izaugsme un nodarbinātība” 8.1.2.specifiskā atbalsta mērķa “Uzlabot vispārējās izglītības iestāžu mācību vidi” īstenošanas noteikumi”” un tā anotāciju* |

Finanšu ministrija (turpmāk – FM) sadarbībā ar Centrālo finanšu un līgumu aģentūru atbilstoši kompetencei ir izskatījusi Izglītības un zinātnes ministrijas precizēto Ministru kabineta (turpmāk – MK) noteikumu projektu “Grozījumi Ministru kabineta 2016.gada 24.maija noteikumos Nr.323 “Darbības programmas “Izaugsme un nodarbinātība” 8.1.2.specifiskā atbalsta mērķa “Uzlabot vispārējās izglītības iestāžu mācību vidi” īstenošanas noteikumi”” (turpmāk – noteikumu projekts), tā sākotnējās ietekmes novērtējuma ziņojumu (anotācija) un izziņu par atzinumos sniegtajiem iebildumiem, un atbalsta to tālāku virzību, vienlaikus izsakot šādus iebildumus.

1. Lūdzam precizēt anotācijas III sadaļas “Tiesību akta projekta ietekme uz valsts budžetu un pašvaldību budžetiem” (turpmāk – III sadaļa) 8.punkta “Cita informācija” pirmajā rindkopā iekļauto pārdalāmā finansējuma apmēru sadalījumā pa finansējuma avotiem, salāgojot to ar anotācijas III sadaļas 1.–5.punktā iekļauto informāciju. Vienlaikus lūdzam svītrot anotācijas III sadaļas 6.punktā “Detalizēts ieņēmumu un izdevumu aprēķins” iekļauto informāciju.
2. Lūdzam precizēt izziņu, pārvietojot izziņā iekļauto FM sniegto 4.iebildumu[[1]](#footnote-1) uz sadaļu “I. Jautājumi, par kuriem saskaņošanā vienošanās nav panākta”. FM atgādina, ka atbilstoši MK apstiprinātajai pieejai un aktuālajām ieviešanas progresa prognozēm Eiropas Reģionālās attīstības fonda līdzfinansētajos pasākumos ir jāturpina valsts budžeta virssaistību kompensēšana ar projektos atbrīvoto finansējumu, proti, bez MK atbalstīta, īpaši pamatota un argumentēta izņēmuma nav pieļaujama atbrīvotā finansējuma novirzīšana jaunu projektu īstenošanai. Attiecīgi vēršam uzmanību, ka neiebilstam pret jautājuma par papildu 134 396 *euro* pārdali izskatīšanu lēmuma pieņemšanai MK sēdē kopā ar noteikuma projekta izskatīšanu.

Jautājumu gadījumā lūdzam sazināties ar FM Eiropas Savienības fondu stratēģijas departamenta Publisko investīciju attīstības nodaļas vecāko eksperti Kristīni Glaubici, tālr.67095479, Kristine.Glaubice@fm.gov.lv

Ar cieņu

|  |  |  |
| --- | --- | --- |
| valsts sekretāres vietniekaEiropas Savienības struktūrfondu un Kohēzijas fonda jautājumos vietā – Eiropas Savienības fondu stratēģijasdepartamenta direktors  | (paraksts\*) | E.Šadris |
|  |  |  |

|  |
| --- |
| \*Dokuments ir parakstīts ar drošu elektronisko parakstu |

Eiropas Savienības fondu stratēģijas departamenta

Publisko investīciju attīstības nodaļas vecākā eksperte

K.Glaubice, 67095479

kristine.glaubice@fm.gov.lv

Budžeta departamenta

Izglītības, zinātnes, kultūras, sporta finansēšanas nodaļas vecākā eksperte

E.Remeiķe, 67095499

elina.remeike@fm.gov.lv

Eiropas Savienības fondu investīciju pārvaldības departamenta

Eiropas Savienības fondu investīciju finanšu analīzes nodaļas vecākais eksperts
H.Kārkliņš, 67095473

harijs.karklins@fm.gov.lv

1. Anotācijas 2.lpp ir norādīts, ka “periodā pēc 2021.gada 1.aprīļa 8.1.2.SAM ietvaros ir radies papildus atbrīvotais ERAF finansējums (sešām pašvaldībām  ERAF finansējums ir samazināts atbilstoši projektu īstenošanas rezultātā radītajiem neatbilstoši veiktajiem izdevumiem) 134 396 EUR apmērā, ir nepieciešams palielināt 13.1.2.2.pasākumam pārdalāmo 8.1.2.SAM atbrīvoto ERAF finansējumu. Tādejādi kopējais 8.1.2.SAM atbrīvotais un 13.1.2.2.pasākumam pārdalāmais ERAF finansējuma apmērs ir 493 576 EUR.”.  Vēršam uzmanību, ka joprojām ir spēkā MK lēmums, kurš nosaka, ka pēc 2020.gada 22.oktobra projektos atbrīvoto Eiropas Savienības struktūrfondu un Kohēzijas fonda (turpmāk – ES fondi) finansējumu (ietaupījumi pēc visu projektā plānoto darbību īstenošanas, neatbilstoši veiktiem izdevumiem un vienošanās/ līguma par projekta īstenošanu laušana) nepārdala citiem projektiem vai jaunām projekta darbībām, izņemot atsevišķus, īpaši pamatotus un MK atbalstītus izņēmuma gadījumus. Papildus skaidrojam, ka FM izvērtē visas ES fondu finansējuma izmaiņu iespējas un to ietekmi kontekstā ar līdzšinējo ES fondu ieviešanas progresu un Eiropas Komisijai deklarējamo izdevumu prognozēm, tai skaitā valsts budžeta sloga mazināšanu, novirzot finansējuma atlikumus virssaistību dzēšanai. Aktuālās prognozes liecina, ka Eiropas Reģionālās attīstības fonda (turpmāk – ERAF) līdzfinansētajās prioritātēs kopumā ir jāturpina valsts budžeta virssaistību kompensēšana ar projektos atbrīvoto finansējumu. Attiecīgi, ņemot vērā minēto, kā arī MK pieņemto lēmumu , lūdzam precizēt noteikumu projektu un tā anotāciju, neiekļaujot pārdalāmajā summā pēc 2021.gada 1.aprīļa radušos  atlikumu 134 396 *euro* apmērā. [↑](#footnote-ref-1)